ESSO ดีด 4% ตอบรับ “บางจาก” ปรับราคาซื้อหุ้น 9.94 บาท
ESSO ดีดกลับ 4% ตอบรับ BCP ขยับมูลค่าหุ้นล่าสุดขึ้นอีกรอบเป็น 9-9.94 บาท หลังบริษัทประกาศงบการเงินไตรมาส 1/66
ESSO ดีดกลับ 4% ตอบรับ BCP ขยับมูลค่าหุ้นล่าสุดขึ้นอีกรอบเป็น 9-9.94 บาท หลังบริษัทประกาศงบการเงินไตรมาส 1/66
12 พ.ค. 2566

ผู้สื่อข่าวรายงานว่า วันนี้ (12 พ.ค. 66) ราคาหุ้น บริษัท เอสโซ่ (ประเทศไทย) จำกัด (มหาชน) หรือ ESSO ล่าสุด ณ เวลา 15:26 น. อยู่ที่ระดับ 8.90 บาท บวก 0.35 บาท หรือ 4.09% สูงสุดที่ระดับ 8.90 บาท ต่ำสุดที่ระดับ 8.40 บาท ด้วยมูลค่าการซื้อขาย 268.53 ล้านบาท

สำหรับราคาหุ้น ESSO บ่ายปรับตัวขึ้นร้อนแรง หลังจาก บริษัท บางจาก คอร์ปอเรชั่น จำกัด (มหาชน) หรือ BCP ได้แจ้งการพิจารณากำหนดราคาซื้อขายหุ้นสามัญขอ ESSO ภายใต้สมมติฐานราคาใหม่ที่อ้างอิงงบการเงิน ESSO ไตรมาส 1/66  มีการปรับราคาทำคำเสนอ (Tender Offer) หุ้น ESSO เพิ่มขึ้นมาที่ 9.94 บาท/หุ้น จากเดิมที่ประเมินราคาเสนอซื้อไว้ที่ 9-9.40 บาท/หุ้น
ทั้งนี้ สืบเนื่องจาก ESSO ได้มีการเปิดเผยงบการเงินไตรมาส 1/66 ผ่านตลาดหลักทรัพย์ บริษัทจึงได้จัดทำประมาณการราคาซื้อขายหุ้นโดยอ้างอิงจากข้อมูลที่เปิดเผยและประมาณการ 1. ข้อมูลสินค้าคงเหลือไฮโดรคาร์บอน และสินค้าคงเหลือของกิจการนำเข้าผลิตภัณฑ์หล่อลื่นและสารละลายเคมีภัณฑ์ ซึ่งเป็นกิจการที่ไม่เป็นส่วนหนึ่งของธุรกรรม ณ วันที่ 31 มี.ค. 66 ตามกลไกการปรับราคาที่เปิดเผยไว้ในสารสนเทศเกี่ยวกับการได้มาซึ่งสินทรัพย์ดังกล่าว ภายใต้สมมติฐานที่ได้อธิบายดังกล่าว ซึ่งพิจารณาร่วมกับการอ้างอิงข้อมูลจากงบการเงิน ณ วันที่ 31 มี.ค. 66 มูลค่ารวมของหุ้นที่จะซื้อขายที่คำนวณได้ตามกลไกการปรับราคาจะเท่ากับ 22,703 ล้านบาท หรือ 9.94 บาท/หุ้น
อย่างไรก็ตาม มูลค่ารวมของหุ้นที่ซื้อขายตามดังกล่าวเป็นเพียงข้อมูลเพื่อใช้ในการประกอบคำอธิบายเท่านั้น และไม่ใช่ราคาสุดท้ายสำหรับธุรกรรมการซื้อขายหุ้น โดยมูลค่ารวมของหุ้นที่ซื้อขาย ณ วันที่การทำธุรกรรมการซื้อขายหุ้นแล้วเสร็จ อาจเพิ่มขึ้นหรือลดลงซึ่งจะเป็นไปตามหลักการ